
PE CALEA NEAMULUI 


Români, se finanţează cu 
milioane de euro 
restaurarea cetăților 
ocupaţiei austro-ungare 
dar și maghiarizarea 
vechilor cetăţi 
românești. Este o 
acțiune bine organizată. 

Compania Naţională de Investiţii a alocat peste 1,3 milioane de 


euro pentru reconstrucția cetăţii Rakoczi, fostă vamă imperială și 
punct strategic militar pentru blocarea armată a trecătorii dintre 
Transilvania și Moldova, cetatea aflându-se acum în jud. Bacău, 
com.Ghimes-Făget, cu primar UDMR. 

Ministerul Investiţiilor și Proiectelor Europene alocă în același timp 
un milion euro pentru restaurarea fals-istorică a Cetăţii Biharia, 
aflată lângă Oradea. Conform declaraţiilor primarului Bihariei 
(UDMR) se va pune in valoare cu acestă ocazie memoria regelui 
Ladislau al Ungariei, a cărui statuie s-a ridicat recent și pe furiș la 
Oradea. Ce trebuie să știm: Cetatea Biharia conform istoricilor 
români datează de peste 2500 ani, are 26 de straturi arheologice, 
fiind în același timp capitala Regelui Menumorut, care a opus 
rezistență ocupaţiei ungare. Cetatea Biharia este un simbol al 
continuității milenare românești din Transilvania. Acest fapt istoric 
se răstoarnă și se înlocuiește cu „simbolul” regelui Ladislau al 
Ungariei, la fel cum s-a făcut și la Oradea, statuia lui Mihai 
Viteazul fiind înlăturată din oraș, apărând însă statuia aceluiaşi 
Ladislau în Cetatea Oradea. Așadar din cele 26 straturi 
arheologice, adică din miile de ani de existenţă a Bihariei, se 
scoate la suprafață ocupaţia străină...românii rămând îngropaţi 
sub terenul de fotbal, ceva de genul „niște țărani în rezervă” care 


au slujit imperiul...erau şi ei, undeva pe acolo... 

Totul se face pe bani și prin trădare, așa se rescrie Istoria 
Românilor care nu mai figurează în programa școlară, nici în duh 
și nici măcar în formă, cu acest acest nume explicit. 

Revenind la Cetatea Rakoczi de la Ghimes-Făget. De mulţi ani 
încoace este loc de pelerinaj anual pentru mii de unguri care se 
adună acolo cu steagurile Ungariei si ale „ținutului secuiesc”, 
negând explicit Tratatul de la Trianon și Marea Unire de la 1918. 
La Ghimes-Făget, satul Tărhăuși, am fost în 2015, la școala cu 
predare în limba română, unde erau exclusiv copii de etnie 
română, pentru a le dărui cadouri cu prilejul finalului de an şcolar, 
inclusiv steaguri tricolore românești. Domnul învăţător Petrica 
Biliboc Barsan, împreună cu soția își făceau pe deplin datoria, o 
adevărată misiune apostolică românească în acea zonă...cu toate 
astea, au existat copii români care văzând steagurile noastre au 
exclamat: „acum parcă este în România!”, iar unul dintre ei ne-a 
cerut un steag românesc în limba...maghiară, pentru că în familiile 
lor, de români, din Ghimes-Făget, jud. Bacău, sat Tarhausi, se 
vorbește în limba maghiară. 

Procesul de maghiarizare continuă, nu este unul ce s-a întâmplat 
doar în trecut și nu se referă „doar” la Covasna, Harghita, Mureș... 
ci și la Satu-Mare și ce să vezi și la Bacău. 

Nu vă spun toate acestea pentru a ne plânge și a ne văita, ci 
pentru a lua atitudine, pentru a ne împotrivi înstrăinării, pentru a 
merge, oricât de greu ar fi, cu Dumnezeu înainte pentru Biruinţa 


Neamului Românesc! 

Când ai, în ultimul an, jumătate metru de reclamaţii la CNCD, 
citații Curtea de Apel si ICCJ, așezi frumos peste ele o carte cu 
Părintele Justin Pârvu. 

Acolo unde Libertatea de a fi român se exercită: Mănăstirea 
Petru Vodă. 

